VS002513
Datum: 1999-06-26T02:00:00.000+02:00
datum_sodbe_i_stopnje: 2010-10-08T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 55.500 EUR (poleg tega je prejel še 6.000 EUR invalidnine; končni znesek odškodnine je bil ustrezno zmanjšan tudi glede na soodgovornost oškodovanca in izplačano akontacijo zavarovalnine)
opombe: II Ips 170/2011 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Po poklicu natakar; pred nezgodo je delal honorarno na RTV.

## Škodni dogodek

Prometna nesreča – ko je pešec izven prehoda za pešce izpred avtobusa stopil na cestišče, po katerem se je v osebnem vozilu pripeljal oškodovanec, se mu je le-ta poskušal izogniti tako, da je zapeljal s ceste in ob tem trčil v drog javne razsvetljave. Soodgovornost oškodovanca je bila ocenjena na 70%.

## Poškodba

Zdrobljen zlom leve črevnice, izpah levega kolka v medenico, zdrobljen zlom leve kolčne ponvice, zlom leve sramne kosti, izpah levega komolca.

## Telesne bolečine

25.000 EUR Zelo hude stalne telesne bolečine – 20 dni, hude telesne bolečine – 60 dni, stalne srednje hude telesne bolečine – 80 dni, občasne lahke telesne bolečine – še vedno.

#### Hospitalizacija

5 hospitalizacij, prvič za skoraj 1 mesec; 3 operacije.

#### Ambulantno zdravljenje

2 leti ambulantne fizioterapije, limfne drenaže in razgibavanja.

#### Rehabilitacija

3x v zdravilišču zaradi fizioterapije; vaje je (poleg ambulantne ga razgibavanja) opravljal tudi doma in ambulantna fizioterapija.

#### Nevšečnosti med zdravljenjem

3 dni na intenzivni negi, odvisnost od tuje pomoči pri negi, hranjenju; prejemanje analgetikov v obliki infuzij, injekcij in tablet ves čas zdravljenja, 30 RTG, več CT medenice, 3,5 leta hoje z dvema berglama.

## Strah

3.500 EUR Zelo hud primarni (v trenutku nezgode se je ustrašil, da bo pohabljen, saj ni bil v nezavesti) in zelo hud sekundarni strah za izid zdravljenja – dolgotrajno zdravljenje so spremljali številni zapleti z nepredvidljivim izidom – razvoj močne artroze, skrajšava leve spodnje okončine ... Zelo ga je bilo strah tudi pred menjavo kolka.

## Zmanjšanje življenjske aktivnosti

23.000 EUR (poleg invalidnine 6.000 EUR) Gibljivost kolka je zmanjšana od srednje do hujše stopnje, upogib in izteg kolka je zmanjšana za 1/3 v primerjavi z zdravo stranjo, zunanja in notranja rotacija kolka prav tako. Noga je krajša za 2 cm. Lažje je zmanjšana gibljivost levega komolca. Oviran je pri stoječem delu, hojo po stopnicah in delu pri sedenju, zato poklica natakarja nikoli ne bo mogel opravljati. Sodišče je v zvezi s tem pri odmeri odškodnine upoštevalo, da tega poklica ni opravljal že pred nesrečo in in da ima možnosti za prekvalifikacijo. Opustiti je moral praktično vso rekreativno dejavnost, omejen je pri vseh življenjskih opravilih; moten je dvoročni prijem, omejen je pri zahtevnejši osebni higieni in oblačenju. Omejen je pri igri z otroci, problem je šepanje. Zapira se vase in ni več družaben kot prej. Sedi doma in razmišlja, je popadljiv, živčen in vzkipljiv. Ob bolečinah mora še vedno jemati močne analgetike ob poslabšanjih tudi ambulantno v obliki injekcij; zaradi bolečin včasih ne more niti ležati, še posebej pa je hudo v mrazu in ob spreminjanju vremena. Zaradi šepanja trpi bolečine v hrbtenici. Hodi z eno berglo, ob poslabšanju z obema.

## Skaženost

4.000 EUR Vidne brazgotine – groba na spodnjem delu medenice (30 x 4 cm), na zadnjici groba, temneje obarvana (30 x 10 cm). Vidno šepa, kar ga zelo moti; ljudje so radovedni tudi takrat, kadar mora uporabljati eno od bergel zaradi močnih bolečin. Na morju ne nosi kopalk, temveč hlače do kolen. Zaradi vsega tega duševno trpi.

---

ZOR člen 200